टाइम8,भेरगाव, नबेम्बर 10 : बिटिसिनि 32 नं भेरगाव बियाबनि सिङाव थानाय सिफाय जानाय एनडिएफबिनि बारग’ दैदेनगिरि-सोद्रोमा, न’खरनि बाय-बाहागिफोरा ज’जानानै रांनि अनसुंथाइ होदों 32 नं भेरगाव बियाब इउपिपिएलनि बिजाथि दावबायसा बर’नो৷ दिनै दिमाकुसि जननि मोनसे आगुनि बादाआव बारग’ एनडिएफबिनि दैदेनगिरि नुहुरसा मोसाहारिनि आफाद सामलायनायाव खुंनाइ मोनसे मेलाव भेरगावजों लोगोसे गुबुन-गुबुन जायगानि बारग’ एनडिएफबि सोद्रोमा-न’खरनि बाय-बाहागिफोरा इउपिपिएलनि बिजाथि दावबायसा बर’नि रांआरि आंखाल बिथिंखौ नायनानै इसे सुफुंनो आरो बिटिआर गोरोबथानि दफाफोरखौ आबुङै मावफुंनायाव जाहाथे मदद खालामनो हायो बे थांखिखौ लानानैनो बयबो ज’जानानै दिनै दावबायसा बर’नि आखायाव रांआरि मदद खालामनो अनसुंथाय महरै होयो৷ दिनै खौरांगिरिनि सिगाङाव एनडिएफबिनि मोनसे समनि बारग’ रांगिरि नेहाथारी बि रिन्दावआ बुङोदि गावसोरनि सिफिनिफ्राय इसे-एनै खांलायना बिसायख’थिआव जाहाथे दावबायसा बर’आ इसे सुंखनो हायो बिनि थाखायनो मदद खालामदों आरो फैबाय थानाय बिसायख’थिआव बिथांखौ गासैबो बारग’ एनडिएफबि मावथिफोरा ज’जयै मदद खालामगोन होन्नानै फोरमायो ৷ बेरा फार्से 32 नं भेरगाव बियाबनि इपिपिएलनि बिजाथि दावबायसा बर’आ दिनैनि बे हाबाफारिखौ इनायनो गोजोन्नाय बाउहरो आरो बिथांखौ मदद होनो-देरहा होनो थाखाय बारग’ एनजिएफबिजों लोगोसे न’खरनि बाय-बाहागिफोरा लकडाउननि थाखाय गोरोबथा जानाया 10